Formal+analyse+av+produkt



ANALYSE AV PRODUKTET: Produktet er en pute.Formater er rektangulært( ca. 60x40 cm.) og har to sider som står i kontrast til hverandre. Konturen er organisk, den varierer i retning og skaper asymetri. Hjørnene strekker seg i forskjellige retninger. Formen er 3- dimensjonal og fyllt med vatt. Forsiden virker flat, da den er mindre, baksiden buer seg og strekkes mot forsiden. En side er mørk, myk, rynkete og varm. Den andre er lys, glatt og litt kjølig. Den mørke siden fremstår som en innside, og virker innbydende å legge seg på. Materialene er tekstil med forskjellige utseende og taktilitet.Tekstilene er ull på forsiden og bomull på baksiden. Volumet og fasongen skaper en 3- dimensjonalitet som gjør at den favner rundt hodet eller ansiktet. Den kjennes lun mot huden. Rynkingen og snurpingen forsterker denne egenskapen. Det organiske og asymetriske tiltaler meg, jeg får lyst til å klemme meg inn til den. Den minner om en abstrakt kosebamse.

Puten har kontraster i fargebruken. Grønn, gul og fiolett danner en treklang ut fra Johannes Ittens fargelære. Disse fargene skaper en harmonisk fargeklang. Dekoren er forskjellig på forsiden og på baksiden. Forsiden er i ull, den har organiske linjer som er sydd fast i stoffet med nylontråd. Motivet fremstår som abstrakt. Linjene er i to forskjellige lyse farger mot mørk bakgrunn. I tillegg er det rynker og volum som følger disse linjene.Man må kjenne til ideen, for eventuelt å se tegningene av det konkrete landskapet som er utgangspunktet for dekoren. Den andre siden er glatt bomull med vevd motiv .Mønsteret er plassert i klynger og fremstår som organisk komponert. Stoffet består av to farger, gult og grønt. Lyshetsgraden er ganske lik i fargene. Dette skaper ro. Motivet er blomster og blader. Baksiden har en glidelås i kontrastfargen fiolett, som er gjentagelse av den ene fargen fra forsiden. Det gule stoffet gjentar den andre fargen på forsiden.

Sammenføyingen av forside og bakside er synlig. Det er en kraftig sikksakk søm på utsiden som er sydd 3 ganger med tette sting på symaskin. Den forsterker overgangen mellom forside og bakside, og understreker den organiske konturen som oppstår etter rynking og snurpingen på forsiden. Det er vanskelig å antyde en pris på produktet. Materialene koster jo nesten ingenting, men den har vært tidkrevende å lage. Det har vært en fin,men tidkrevende aktivitet med rynking og snurping. Puten fremstår som et personlig og unikt produk,t som ikke egner seg til masseproduksjon. Det kan sammenlignes med andre hjemmelagede tradisjonelle håndarbeidssprodukt. Strikking, hekling, brodering o.l. Dette er, etter min mening, sunne aktiviteter som har en meditativ effekt og motvirker stress.

Kreativitet og skapertrang vitner om overskudd. Man trener seg mentalt på å tenke nytt, finne nye løsninger. Dette er overførbare egenskaper som kan gjøre oss kapable til å løse problemer og utfordringer på f.eks jobben, og ellers i livet.